
ประกาศสภาองค์การบริหารส่วนตำบลแม่เจ้าอยู่หัว

เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมวิสามัญ สมัยที่ 1 
ครั้งที่ 1  ประจำปี พ.ศ. 2551
_________________________

ด้วยองค์การบริหารส่วนตำบลแม่เจ้าอยู่หัว  ได้ขอเปิดประชุมสภาฯ สมัยประชุมวิสามัญ     สมัยที่ 1  ประจำปี 2551  ตั้งแต่วันที่  7  กรกฎาคม  2551  เป็นต้นไป เพื่อขออนุมัติจ่ายขาดเงินสะสมซ่อมแซมบ่อบาดาลของประปา หมู่ที่ 2 และมอเตอร์ประปา หมู่ที่ 3 ต่อนายอำเภอเชียรใหญ่  บัดนี้  นายอำเภอเชียรใหญ่  ได้เรียกประชุมสภาฯ สมัยประชุมวิสามัญ  สมัยที่ 1 ประจำปี 2551  กำหนดไม่เกิน 15 วัน นับตั้งแต่วันที่          7 กรกฎาคม 2551 เป็นต้นไป  นั้น
ดังนั้น  สภาองค์การบริหารส่วนตำบลแม่เจ้าอยู่หัว   จึงจัดให้มีการประชุมสภาองค์การบริหารส่วนตำบลแม่เจ้าอยู่หัว สมัยประชุมวิสามัญ  สมัยที่ 1  ครั้งที่ 1  ประจำปี พ.ศ. 2551  ในวันที่           11 กรกฎาคม 2551  เวลา 10.00 น.  ณ  ห้องประชุมสภาองค์การบริหารส่วนตำบลแม่เจ้าอยู่หัว    และเพื่อให้การประชุมเป็นไปตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547       และเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ  พ.ศ.2540  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.2546  สภาองค์การบริหารส่วนตำบลแม่เจ้าอยู่หัว  จึงขอเชิญประชาชน หรือผู้ที่สนใจเข้าร่วมรับฟังการประชุมสภาฯ  ตามวันเวลา  และสถานที่ดังกล่าว  


จึงประกาศมาให้ทราบโดยทั่วกัน




ประกาศ  ณ  วันที่  7  เดือน กรกฎาคม  พ.ศ.2551

                 (นายศรายุธ  สุขศรี)




                     ประธานสภาองค์การบริหารส่วนตำบลแม่เจ้าอยู่หัว
